Vijeliile și grindina au lovit mai multe regiuni. Șapte tineri au intrat în hipotermie, surprinși de furtună pe munte
Vremea se răceşte brusc şi e instabilă. Luni seară din senin au lovit vijeliile şi grindina în unele locuri din ţară. Sinaia s-a inundat rapid şi a înghiţit pe jumătate câteva maşini.
În Baia Mare o casă lovită de trăsnet a luat foc, iar în Argeş 7 tineri au cerut ajutor după ce au intrat în hipotermie, surprinşi de furtună pe munte.
A fost potop în Sinaia. În doar câteva minute apa care a căzut în neştire a ajuns până la farurile mașinilor, iar torenții vijelioşi veniţi de pe versanţi au înfundat canalizarea cu resturi de copaci.
Străzile arătau ca nişte lacuri iar în apropierea gării cu fost chemaţi pompierii.
Şi astăzi a fost la fel de rău în zonă. A căzut grindin în cantităţi mari.
Iar în mai multe localităţi din judeţul Suceava, a fost emis un mesaj RO ALERT, după ce din cer au căzut bucăți mari de gheață.
În plină furtuna la Baia Mare, un trăsnet a aprins acoperișul acestei. Focul s-a întins pe 300 de metri pătrați.
În tot acest timp, 7 tineri au fost surprinși de vijelie, iar unul dintre ei și-a luxat un picior în munții Iezer - Păpușa. Rebegiți de frig, au cerut ajutorul salvamontiștilor. Cei 7 turiști cu vârste cuprinse între 16 și 21 de ani, toți din Târgoviște, plănuiseră să rămână peste noapte în refugiul Iezer. Două fete au intrat însă în hipotermie, pentru că ploaia, însoțită de grindină, le udase până la piele, nu aveau haine de schimb, iar temperatura coborâse până la 4 grade celsius.
Jumătatea de est a ţării, cu excepţia Dobrogei, este sub cod galben de instabilitate atmosferică. Meteorologii spun că vor fi probleme şi în următoarele zile.